作者：万俟咏
词牌/韵律：安平乐慢

paragraphs: 瑞日初迟，绪风乍暖，千花百草争香。
瑶池路稳，阆苑春深，云树水殿相望。
柳曲沙平，看尘随青盖，絮惹红妆。
卖酒绿阴傍。
无人不醉春光。
有十里笙歌，万家罗绮，身世疑在仙乡。
行乐知无禁，五侯半隐少年场。
舞妙歌妍，空妒得、莺娇燕忙。
念芳菲、都来几日，不堪风雨疏狂。